TLHALOSO-KHUTSHWANE KA KHAMPASE YA LEKWA
Tlhaloso ka Bokhutshwane
Maemo a Khamphase ya Khutlotharo ya Lekwa e e fa dintshing tsa Noka ya Vaal mo lefelong le le itsegeng thata la tlhago le le somarelwang, a tlhotlheletsa batho go dira le go tshameka. Baakatemi ba tlhotlheletsegile e bile ba tshwanelega ka botlalo, gape tiro ya go dira patlisiso, metshameko, kemonokeng ya baithuti le dikago tsa setso ke tse di tlhomologileng.
Le fa gone Khamphase ya Khutlotharo ya Lekwa e le khamphase e nnye mo go tsotlhe tse tharo tsa YBB, e nnile le kgolo e e seng kana ka sepe mo dingwageng di le tlhano tse di fetileng. Ka 2012, e ne e na le baithuti ba le 6 100. Palogare ya maduo a go falola ditlhatlhobo a dimmojule tsotlhe tse di neng tsa rutwa mo Khamphaseng e ne e le 82,4%, mme a kwa godimo go feta a gantsi Lefapha la Thuto ya Aforika Borwa le a beelang dikhamphase.
Lengwe la mabaka a go bo Khamphase e dira ka natla jaana ka dinako tsotlhe mo dithutong tsa yone ke bokgoni jo baaktemi ba yone ba ba dirang mo go yone ba nang le jone. Ka kakaretso, 84% ya batlhatlheledi ba yone ba na le di dikirii tsa masetase le tsa bongaka, mme 30% yone e sa ntse e tshwaregile ka dithuto tsa yone tsa morago ga kalogo.
Fa re tla mo kgannyeng ya dithuto, Khamphase e tlhomile mogopolo mo mananeong a thuto a a amanang le disaense tsa ikonomi, kgwebo, thekenoloji ya tshedimosetso le thuto, disaense tsa loago, dipuo, le mekgwa ya batho. Tseno di rutwa mo magorong a mabedi, e leng Legoro la Disaense Tsa Ikonomi le Thekenoloji ya Tshedimosetso le Legoro la Dithuto ka Mekgwa ya Batho.
Legoro la Disaense Tsa Ikonomi le Thekenoloji ya Tshedimosetso le na le dikolo di le tharo: sa disaense tsa ikonomi, disaense tsa bobalamatlotlo le sa thekenoloji ya tshedimosetso.
Go rutwa mananeo a mangwe gape a go okeditsweng ka one a thuto a BCom le BSc gore go akarediwe baithuti ba ba ithutang go bala le go kwala Mmetshe kgotsa ba ba falotseng Mmetshe ka maduo a a kwa tlase mo Kereiting ya 12.
Legoro le na le bokgoni mo metshamekong ya thuto, thekenoloji ya mmobaele le thekenoloji ya tiriso ya dipuo tse di farologaneng.
Legoro la Dithuto ka Mekgwa ya Batho le na le dikolo di le nne: sa dipuo, disaense tsa loago, disaense tsa motheo le disaense tsa thuto. Bošeng jaana, batlhatlheledi ba le bararo go tswa kwa Sekolong sa Disaense tsa Thuto ba ne ba akgolelwa bokgoni jwa bone ka go newa diawate kgotsa thuso ya madi go tswa kwa ditlamong tse di jaaka sa Lenaneo la Patlisiso la Aforika Borwa le Netherlands malebana le Ditsela Tse Dingwe Tsa go Tlisa Tlhabololo kgotsa South Africa Netherlands Research Programme on Alternatives in Development (SANPAD) le go tswa kwa Mokgatlhong wa Thuto wa Aforika borwa kgotsa Education Association of South Africa (EASA). Patlisiso e e di gaisang tsotlhe mo lefatsheng e dirwa ka dilo tse di latelang:
- Tiriso ya dipuo tse di farologaneng – go tlhaloganya dipuo le thulaganyo ya tsone
- Tokafatso ya go Dira ga Tlhaloganyo ya Batho
- go sa ineele
- patlisiso ka merero ya bosetšhaba ka ga Ditirelosetšhaba
- Patlisiso ka metsi
Mo godimo ga moo, Khamphase ya Khutlotharo ya Lekwa e na le dikhoso tse dikhutshwane le dikokoano tsa go tlhabana botlhale ka dilo tse di farologaneng, tse di tshwarwang ke Lefapha la Tlhabololo ya Dikgono Tsa Tiro.
Mafelo a baithuti le a dithuto ke a boleng jo bo kwa godimo! Go tla wediwa kago ya laeborari e ntšha ka 2013.
Khamphase e itiretse leina le lentle la go bo e di goga kwa pele mo metshamekong le mo dilong tsa setso. E na le Sekolo sa yone ya Kirikete le Sekolo sa Lobelo lwa Dibaesekele, mmogo le tlelapa ya lobelo lwa mekoro e e kwadisitsweng kwa Rowing SA. Go tsholetsa ditshipi e sa tswa go nna motshameko o baithuti ba o ratang thata.
Go rutwa metshameko e e latelang:
- Rugby
- Hokhi
- Kirikete (ya banna le basadi)
- Netebolo
- Kgwele ya dinao (ya banna le basadi)
- Go Tsholetsa Ditshipi (banna le basadi)
- Tantshe:
- Tšhese
Mo go tsa botsweretshi, baithuti ba Khamphase ba itsege ka bokgoni jwa bone jwa metlotlo-kganetsano. Riverine Toast Master Chapter gantsi e nna le seabe mo ditiragalong tsa go bua phatlalatsa le go thusa baithuti ba dikolo tse di leng mo lefelong la yone go tlhabolola bokgoni jwa bone jwa go bua phatlalatsa.
tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn sot_Latn tsn_Latn tsn_Latn tsn_Latn tsn_Latn srd_Latn zul_Latn nso_Latn slk_Latn tsn_Latn tsn_Latn tsn_Latn eng_Latn tsn_Latn